ગુજરાતમાં ચૂંટણી શરૂ થઇ તે પહેલા જ ભાજપનો માથાનો દુખાવો બની ગયો હતો સોશ્યલ મીડિયા ફરતો એક શબ્દ, વિકાસ ગાંડો થયો છે. જે વિકાસને લઇને પીએમ નરેન્દ્ર મોદી ગુજરાતમાં 22 વર્ષ સુધી ચૂંટણી લડી શાસન કરતા આવ્યા છે હવે તે વિકાસે જ તેમની મુશ્કેલીઓ વધારી. પણ તેથી પણ નવાઇની વાત એ કે આ અભિયાન પાછળ એક 20 વર્ષના છોકરાનો હાથ છે. જેનું નામ છે સાગર સવાલિયા. અમદાવાદનો આ પાટીદાર યુવક હાલ સિવિલ એન્જિનિયરિંગમાં ભણે છે. હાર્દિક પટેલના નેતૃત્વમાં અનામત આંદોલન સમિતિમાં તે આઇટી સેલનો હેડ પણ છે. અને તેણે જ આ વિકાસ ગાંડો થયો છેનું અભિયાન સોશ્યલ મીડિયા પર ચલાવ્યું હતું અને તેને આટલું પોપ્યુલર પણ કર્યું હતું.